Pirmasis Makedonijos karas
Pirmajame Makedonijos kare (215–205 m. pr. m. e.) kovojo Roma ir jos sąjungininkė (nuo 211 m. pr. m. e.) Etolijos lyga bei Pergamo valdovas Atalas I prieš Makedonijos karalių Filipą V. Tuo pačiu metu vyko Antrasis pūnų karas, kuriame Roma kovojo su Kartagina. Karo metu lemiamų susidūrimų nebuvo ir jis baigėsi nei vienai pusei nepasiekus aiškios persvaros. Karo metu Makedonija nesėkmingai bandė užimti dalį Ilyrijos ir Graikijos. Manoma, kad smulkūs susidūrimai rytuose sutrukdė Makedonijai padėti Kartaginos generolui Hanibalui kovoje su Roma. Karą formaliai baigė 205 m. pr. m. e. sudaryta taika.